NÁŠ ČAJOVÝ TIP NA DNES: ODPORÚČAME VEĽMI CHUTNÝ A SVIEŽI BYLINKOVÝ ČAJ OSTRUŽINA MALINOVÁ. PRIAZNIVO PÔSOBÍ NA ZAŽÍVANIE A MÁ PROTIZÁPALOVÉ ÚČINKY. VYSKÚŠAJTE HO S MEDOM, LAHODNÝ JE VŠAK I BEZ DOCHUTENIA.
Výborný čaj pre začiatok dňa. Odporúčame najmä pre tých, pre ktorých je biely čaj každodennou súčasťou.
Základná trieda bieleho čaju. Má veľké žltozelené až svetlohnedé bohato ochlpené listy s malým podielom tipsov. Nálev je sýto oranžovo-žltej farby, s typickou vôňou a chuťou bielych čajov – ľahko bylinne korenenou až ovocnou, so silnejšou dochuťou.
Príprava: Na prípravu bieleho čaju sa najviac hodia sklenené konvičky alebo porcelán. Konvičku vyhrejeme vriacou vodou, ktorú vylejeme a do horúcej konvičky vložíme čajové lístky 3-4 g na 100ml vody, zalejeme vodou s teplotou 90-100°C, luhujeme cca 1minútu. Ďalšie nálevy luhujeme o niečo kratšie, čaj by mal zniesť 4-5 plnohodnotných nálevov, pri bielych čajoch z divokých čajovníkov je počet nálevov 5-6.
|Pôvod / provincia:||Čína/ Fu-ťien|
|Miesto/ záhrada:||Fu Ding|
|Zber/ rok výroby:||apríl 2020|